SAK บวก 6% โบรกแนะซื้อเป้า 9.90 บาท มองกำไรปี 65 โตเด่น 26% แตะ 749 ลบ.
SAK บวก 6% โบรกแนะซื้อเป้า 9.90 บาท มองกำไรปี 65 โตเด่น 26% แตะ 749 ลบ. รับสินเชื่อเติบโตแข็งแกร่ง-ต้นทุนกลับมาเป็นปกติ
SAK บวก 6% โบรกแนะซื้อเป้า 9.90 บาท มองกำไรปี 65 โตเด่น 26% แตะ 749 ลบ. รับสินเชื่อเติบโตแข็งแกร่ง-ต้นทุนกลับมาเป็นปกติ
2 ก.พ. 2565

ผู้สื่อข่าวรายงานว่าวันนี้ (2 ก.พ. 2565) ราคาหุ้น บริษัท ศักดิ์สยามลิสซิ่ง จำกัด (มหาชน) หรือ SAK ณ เวลา 11:06 น. อยู่ที่ระดับ 9.80 บาท เพิ่มขึ้น 0.55 บาท หรือ 5.95% โดยทำจุดสูงสุดที่ 9.90 บาท และทำจุดต่ำสุดที่ 9.35 บาท ด้วยมูลค่าการซื้อขาย 112.71 ล้านบาท

บล.ฟินันเซีย ไซรัส ระบุในบทวิเคราะห์วันนี้(2 ก.พ.2565) ว่า กลุ่มไฟแนนซ์ คาดกำไรไตรมาส 4/2564 ของกลุ่มไม่โดดเด่น โต5% เทียบไตรมาสก่อนหน้า,ลดลง 4% เทียบช่วงเดียวกันของปีก่อน แม้ความต้องการสินเชื่อจะสูง แต่ยังถูกกดดันจากปัจจัยเฉพาะตัวขอแต่ละรายและการแข่งขันที่ยังค่อนข้างสูงทำให้กำไรปี 2564 โต 7% เทียบช่วงเดียวกันของปีก่อน
แนวโน้มกำไรปี 2565 คาดเร่งตัวขึ้น  24% เทียบช่วงเดียวกันของปีก่อน ตามเศรษฐกิจที่ฟื้น รวมถึงผู้เล่นหลักหลายราย Diversifyธุรกิจไปยังสินเชื่อเครื่องใช้ไฟฟ้า,สินเชื่อโดรนการเกษตรเพื่อลดการแข่งขันในตลาด สินเชื่อจำนำทะเบียน
โดยยังคงเลือก SAWAD (ราคาเป้าหมาย 60.25 บาท) เป็น Top Pick จากธุรกิจที่ Diversify และ Valuation ถูกที่สุด รวมถึง SAK (ราคาเป้าหมาย 9.20 บาท) ที่คาดกำไรปีนี้เติบโตสูงสุดในกลุ่ม (Source: FSSIA)
ด้านบริษัทหลักทรัพย์ ทิสโก้ จำกัด ระบุในบทวิเคราะห์ว่า SAK ทางฝ่ายวิจัยคาดกำไรในไตรมาส 4 จะดีขึ้นต่อเนื่อง แตะ 171-177 ล้านบาท จากการเติบโตของสินเชื่อที่แข็งแกร่ง และต้นทุนปกติกลับเป็นปกติ (ต้นทุนที่เกี่ยวข้องกับการขยายสาขาที่คาดว่าจะกลับมาเป็นปกติในช่วงไตรมาส 1/2565)
ทั้งนี้ทางฝ่ายวิจัยคาดกำไรสุทธิปี 2564 เติบโต 5.6% (ส่วนใหญ่จากครึ่งปีหลัง 2564) และขยายตัวอีกในปี 2565 ที่ 26.20% เป็น 749 ล้าน และในปี 2566 ที่ 20.80% บาท เป็น 904 ล้านบาท ทั้งนี้คาดโมเมนตัมจะดีขึ้นในช่วงครึ่งปีหลัง 2564-2565 ซึ่งจะช่วยหนุนราคา แนะนำ “ซื้อ” ราคาเป้าหมาย 9.90 บาท